CELEX: 22004D0097
Language: hu
Date: 2004-07-09 00:00:00
Title: az EGT-vegyesbizottság határozata (97/2004) (2004. július 9.) az EGT-megállapodás II. mellékletének (Műszaki előírások, szabályok, vizsgálatok és tanúsítás) módosításáról

23.12.2004   
            
            
               HU
            
            
               Az Európai Unió Hivatalos Lapja
            
            
               L 376/19
            
         
      AZ EGT-VEGYESBIZOTTSÁG HATÁROZATA
   
   (97/2004)
   (2004. július 9.)
   az EGT-megállapodás II. mellékletének (Műszaki előírások, szabályok, vizsgálatok és tanúsítás) módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: „a megállapodás”) és különösen annak 98. cikkére,
   mivel:
   
               (1)
            
            
               A 2003. október 14-én Luxemburgban aláírt, a Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság Európai Gazdasági Térségben való részvételéről szóló megállapodás módosította (1) a megállapodás II. mellékletét.
            
         
               (2)
            
            
               Az 1999/356/EK határozat hatályon kívül helyezéséről, valamint az Egyiptomból származó vagy ott feladott földimogyoró és földimogyoróból készült egyes termékek behozatalára vonatkozó különleges feltételek megállapításáról szóló, 2003. augusztus 4-i 2003/580/EK bizottsági határozatot (2) a megállapodás szövegébe kell illeszteni.
            
         
               (3)
            
            
               A mezőgazdasági termékek ökológiai termeléséről, valamint a mezőgazdasági termékeken és élelmiszereken erre utaló jelölésekről szóló 2092/91/EGK tanácsi rendelet I. és II. mellékletének módosításáról szóló, 2003. december 22-i 2277/2003/EK bizottsági rendeletet (3) a megállapodás szövegébe kell illeszteni,
            
         A KÖVETKEZŐKÉPPEN HATÁROZOTT:
   1. Cikk
   A megállapodás II. mellékletének XII fejezete a következőképpen módosul:
   
               1.
            
            
               Az 54b. pont után a következő franciabekezdést kell beilleszteni (2092/91/EGK tanácsi rendelet):
               
                           „—
                        
                        
                           
                              32003 R 2277: 2003. december 22-i 2277/2003/EK bizottsági rendelet (HL L 336., 2003.12.23., 68. o.).”
                        
                     
         
               2.
            
            
               Az 54ze. pontba a következőt kell beilleszteni (2000/49/EK bizottsági határozat):
               „ahogyan azt a
               
                           —
                        
                        
                           
                              32003 D 0580: 2003. augusztus 4-i 2003/580/EK bizottsági határozat (HL L 197., 2003.8.5., 31. o.) módosította.
                        
                     E megállapodás alkalmazásában a rendelet rendelkezéseit a következő kiigazítással kell értelmezni:
               A II. melléklet a következővel egészül ki:
               
                           „Tagállam
                        
                        
                           Belépés helye
                        
                     
                           Izland
                        
                        
                           Reykjavík (kikötő, repülőtér), Akranes (kikötő), Ísafjörður (kikötő, repülőtér), Sauðárkrókur (kikötő, repülőtér), Siglufjörður (kikötő, repülőtér), Akureyri (kikötő, repülőtér), Húsavík (kikötő, repülőtér), Seyðisfjörður (kikötő, repülőtér), Neskaupstaður (kikötő, repülőtér), Eskifjörður (kikötő, repülőtér), Vestmannaeyjar (kikötő, repülőtér), Keflavík (kikötő, repülőtér), Hafnarfjörður (kikötő), Egilsstaðir (repölőtér), Höfn í Hornafirði (kikötő, repülőtér), Þorlákshöfn (kikötő), Borgarnes (kikötő, repülőtér), Stykkishólmur (kikötő, repülőtér), Búðardalur (kikötő, repülőtér), Patreksfjörður (kikötő, repülőtér), Bolungavík (kikötő, repülőtér), Hólmavík (kikötő, repülőtér), Blönduós (kikötő, repülőtér), Ólafsfjörður (kikötő, repülőtér), Vík í Mýrdal (kikötő, repülőtér), Hvolsvöllur (kikötő, repülőtér), Selfoss (kikötő, repülőtér), Kópavogur (kikötő, repülőtér)
                        
                     
                           Liechtenstein
                        
                        
                           Schaanwaldi határátkelőhely
                        
                     
                           Norvégia
                        
                        
                           Oslo’
                        
                     
         2. Cikk
   A 2277/2003/EK rendelet és a 2003/580/EK határozat izlandi és norvég nyelvű szövegei, amelyeket az Európai Unió Hivatalos Lapjának EGT-kiegészítésében kell kihirdetni, hitelesek.
   3. Cikk
   Ez a határozat 2004. július 10-én lép hatályba, amennyiben a megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz (4).
   4. Cikk
   Ezt a határozatot az Európai Unió Hivatalos Lapjának EGT-re vonatkozó részében, illetve EGT-kiegészítésében kell kihirdetni.
   
      Kelt Brüsszelben, 2004. július 9-én.
      
         
            az EGT-vegyesbizottság részéről
         
         
            az elnök
         
         Kjartan JÓHANNSSON
         
      
   
   
      (1)  HL L 130., 2004.4.29., 3. o.
   
      (2)  HL L 197, 2003.8.5, 31. o.
   
      (3)  HL L 336, 2003.12.23., 68. o.
   
      (4)  Alkotmányos követelmények nincsenek megjelölve.